SET ปิดเช้าลบ 8 จุดสวนตลาดภูมิภาค เจอ Sell on fact หลังผิดหวังงบฯบจ.ต่ำคาด
SET ปิดเช้าลบ 8 จุดสวนตลาดภูมิภาค เจอ Sell on fact หลังผิดหวังงบฯบจ.ต่ำคาด
SET ปิดเช้าลบ 8 จุดสวนตลาดภูมิภาค เจอ Sell on fact หลังผิดหวังงบฯบจ.ต่ำคาด
15 พ.ย. 2562

ผู้สื่อข่าวรายงานว่า ดัชนีช่วงเช้าปิดที่ระดับ 1,601.79 จุด ลดลง 7.68 จุด (-0.48%) มูลค่าการซื้อขาย 23,842.45 ล้านบาท
10 หุ้นกดดัชนีเช้านี้

ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยเช้านี้ปรับตัวลงสวนทางตลาดหุ้นในภูมิภาคเอเชียที่ส่วนใหญ่เคลื่อนไหวในแดนบวก ตอบรับรายงานข่าวที่ว่า นายแลร์รี่ คุดโลว์ หัวหน้าที่ปรึกษาฝ่ายเศรษฐกิจประจำทำเนียบขาว ได้เปิดเผยว่า สหรัฐฯใกล้บรรลุข้อตกลงการค้ากับจีน ทำให้เป็นความคาดหวังที่เกิดขึ้น แต่ยังต้องติดตามดูพัฒนาการกันต่อไป
ส่วนตลาดบ้านเราได้รับผลกระทบจากผลประกอบการงวดไตรมาส 3/62 ของบริษัทจดทะเบียนที่ประกาศออกมาน่าผิดหวัง ทำให้เกิด Sell on fact อีกทั้งสัญญาณทางเทคนิคก็ยังแกว่งตัวในกรอบขาลงอยู่
ขณะที่แนวโน้มการลงทุนในช่วงบ่ายนี้ นายชัยยศ กล่าวว่า ตลาดฯมีโอกาสที่จะปรับตัวลงต่อ โดยมีแนวรับ 1,600-1,590 จุด ส่วนแนวต้าน 1,610-1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TRUE มูลค่าการซื้อขาย  2,402.40 ล้านบาท ปิดที่ 4.62 บาท ลดลง 0.43 บาท
CK มูลค่าการซื้อขาย 770.24 ล้านบาท ปิดที่ 18.00 บาท ลดลง 2.40 บาท
SCC มูลค่าการซื้อขาย 704.76 ล้านบาท ปิดที่ 380.00 บาท ลดลง 6.00 บาท
PTT มูลค่าการซื้อขาย 652.16 ล้านบาท ปิดที่ 44.50 บาท ลดลง 0.25 บาท
PTTGC มูลค่าการซื้อขาย 627.73 ล้านบาท ปิดที่ 52.25 บาท ลดลง 1.00 บาท